**RAPORT**

**aferent anului 2021**

**privind activitatea Întreprinderilor publice aflate în subordinea, sub autoritatea sau coordonarea Consiliului Județean Cluj**

*Întocmit în conformitate cu prevederile art. 58 din Ordonanța de Urgenţă a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare*

***IUNIE 2022***

**CUPRINS**

**Definiții …………………………………………………………………………………………………………………………………………………………….....4**

# Cadrul legislativ general aplicat la întocmirea prezentului raport ...............................................5

**Introducere ……………………………………………………………………………………………………………………………………………………… 6**

Date generale despre întreprinderile publice **aflate în subordinea, sub autoritatea sau coordonarea Consiliului Județean Cluj ....................................................................................................6**

1. Aeroportul Internațional Avram Iancu Cluj R.A. ............................................................................6
2. TETAROM S.A. ...........................................................................................................................................................7
3. Centrul Agro Transilvania Cluj S.A. .........................................................................................................12
4. Univers T S.A. ............................................................................................................................................................13
5. Clujana S.A. ...............................................................................................................................................................14
6. Pază și Protecție Cluj S.R.L. ...........................................................................................................................15
7. Drumuri și Poduri Județene Cluj S.A. ...................................................................................................15
8. Cluj Arena S.A. .........................................................................................................................................................15

# Capitolul I

# Politica de acţionariat a autorităţii publice tutelare

1. Aeroportul Internațional Avram Iancu Cluj R.A. ..........................................................................16

2. TETAROM S.A. ..........................................................................................................................................................16

3. Centrul Agro Transilvania Cluj S.A. .........................................................................................................17

4. Univers T S.A. ............................................................................................................................................................17

1. Clujana S.A..................................................................................................................................................................18
2. Pază și Protecție Cluj S.R.L.............................................................................................................................18

**Capitolul II**

**Modificări strategice în funcționarea întreprinderilor publice: fuziuni, divizări, transformări, modificări ale structurii de capital ș.a………………………….……………………..………………….19**

**Capitolul III**

**Evoluția performanței financiare și nefinanciare a întreprinderilor publice aflate în subordinea, în coordonare, sub autoritate ori în portofoliul autorității publice tutelare**

1**.** Aeroportul Internațional Avram Iancu Cluj R.A. .........................................................................19

2. TETAROM S.A. .......................................................................................................................................................20

3. Centrul Agro Transilvania Cluj S.A. .........................................................................................................21

4. Univers T S.A. ..........................................................................................................................................................22

1. Clujana S.A. .............................................................................................................................................................23
2. Pază și Protecție Cluj S.R.L. ........................................................................................................................23

**Capitolul IV**

**Politicile economice și sociale implementate de întreprinderile publice aflate în subordine, în coordonare, sub autoritate ori în portofoliul autorității publice tutelare și costurile sau avantajele acestora ....................................................................................................................24**

1.Aeroportul Internațional Avram Iancu Cluj R.A. ........................................................................24

2. TETAROM S.A. .......................................................................................................................................................30

3. Centrul Agro Transilvania Cluj S.A. .......................................................................................................34

4. Univers T S.A. ...........................................................................................................................................................36

5. Clujana S.A. ................................................................................................................................................................

6. Pază și Protecție Cluj S.R.L. .........................................................................................................................39

**Capitolul V**

**Date privind opiniile cu rezerve ale auditorilor externi și preocupările de înlăturare și prevenire a acestora**

**1.** Aeroportul Internațional Avram Iancu Cluj R.A. .......................................................................40

2. TETAROM S.A. .......................................................................................................................................................40

3. Centrul Agro Transilvania Cluj S.A. ........................................................................................................41

4. Univers T S.A. ...........................................................................................................................................................41

5. Pazăși Protecție Cluj S.R.L. ..........................................................................................................................41

**Capitolul VI**

**Alte elemente stabilite prin decizie sau ordin a autorității publice tutelare ………………….41**

**Definiții**

Conform articolului 2 din Ordonanța de urgență a Guvernului nr. 109 / 2011 privind guvernanţa corporativă a întreprinderilor publice aprobată cu modificări și completări prin Legea nr. 111/2016 termenii și expresiile de mai jos au următoarele semnificații:

1. Guvernanța corporativă a întreprinderilor publice – ansamblul de reguli care guvernează sistemul de administrare și control în cadrul unei întreprinderi publice, raporturile dintre autoritatea publică tutelară și organele întreprinderii publice, dintre Consiliul de administrație sau supraveghere, directori sau directorat, acționari și alte persoane interesate;

2. Întreprinderi publice

a) regii autonome înfiinţate de stat sau de o unitate administrativ – teritorială;

b) companii şi societăţi naţionale, societăţi la care statul sau o unitate administrativ-teritorială este acţionar unic, majoritar sau la care deţine controlul;

c) societăţi la care una sau mai multe întreprinderi publice prevăzute la lit. a) şi b) deţin o participaţie majoritară sau o participaţie care le asigură controlul;

3. Autoritate publică tutelară - instituţia care:

a) coordonează, are în subordine sau sub autoritate una sau mai multe întreprinderi publice prevăzute la pct. 2 lit. a);

b) exercită, în numele statului sau al unităţii administrativ-teritoriale, calitatea de acţionar la întreprinderile publice prevăzute la pct. 2 lit. b);

c) coordonează exercitarea de către una sau mai multe întreprinderi publice prevăzute la pct. 2 lit. a) şi/sau lit. b) a calităţii de acţionar sau asociat la o societate controlată;

4. Control – raportul dintre stat sau unitatea administrativ-teritorială acţionar sau o întreprindere publică, pe de o parte, şi societatea la care:

a) deţine direct sau indirect majoritatea drepturilor de vot;

b) poate să numească sau să revoce majoritatea membrilor organelor de administrare şi de control;

c) poate exercita, în calitate de acţionar, o influenţă determinantă, în virtutea unor clauze de natură a stabili strategia de management a întreprinderii publice, cuprinse în contracte încheiate cu întreprinderea publică sau în actul constitutiv al acesteia;

# Cadrul legislativ general aplicat la întocmirea prezentului raport

* Legea nr. 15/1990 privind reorganizarea unităţilor economice de stat ca regii autonome şi societăţi comerciale, cu modificările și completările ulterioare;
* Legea nr. 31/1990 privind societăţile, republicată, cu modificările şi completările ulterioare;
* Legea nr. 544/2001 privind liberul acces la informațiile de interes public, cu modificările și completările ulterioare;
* Legea nr. 65/2014 privind procedurile de prevenire a insolvenței și de insolvență, cu modificările și completările ulterioare;
* Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările și completările ulterioare;
* Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară;
* Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare;
* Hotărârea Guvernului nr. 722/2016 pentru aprobarea Normelor Metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
* Ordinul Ministrului Finanțelor Publice nr. 3818/30.12.2019 privind aprobarea formatului și structurii bugetului de venituri și cheltuieli al operatorilor economici, precum și a anexelor de fundamentare a acestuia;
* Ordinul Ministrului Finanţelor Publice nr. 1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările și completările ulterioare;
* Ordinul Ministrului Finanţelor Publice nr. 2873/2016 privind reglementarea procedurii de raportare a unor indicatori economico-financiari de către operatorii economici cu capital/patrimoniu integral ori majoritar deţinut direct sau indirect de autorităţile publice centrale ori locale cu modificările și completările ulterioare;
* Ordinul Secretariatului General al Guvernului nr. 600/2018 privind aprobarea Codului controlului intern managerial al entităților publice.

**Introducere**

Principalul scop al raportului îl reprezintă prezentarea performanțelor financiare ale întreprinderilor publice asigurând astfel transparența activității desfășurate de acestea, în concordanță cu obligațiile ce le revin potrivit legislației în vigoare.

În vederea implementării principiilor de bună guvernanță de către autoritatea publică tutelară și de către întreprinderile publice ca urmare a competențelor desemnate în temeiul O.G. nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, Consiliul Județean Cluj a centralizat datele necesare pentru elaborarea prezentului Raport.

În același timp se dorește și monitorizarea performanțelor ceea ce presupune nu doar aspecte financiare, ci și aspecte de bună guvernare, transparență și integritate.

# **Date generale despre întreprinderile publice** aflate în subordinea, sub autoritatea sau coordonarea Consiliului Județean Cluj

Societăţile şi regia autonomă au avut în anul 2021 o cifră de afaceri netă totală de 169.297.867 lei, în creștere cu 49.237.948 faţă de anul precedent și un profit în sumă brută de 13.755.974 lei.

Societatea Pază şi Protecţie Cluj S.R.L. a înregistrat pierderi din activitatea desfăşurată în anul 2021, în sumă brută de 652.301 lei.

Din profitul anului 2021, înregistrat de întreprinderile publice aflate în subordinea, sub autoritatea sau coordonarea Consiliului Județean, Judeţul Cluj va încasa vărsăminte și dividende în valoare totală de 4.018.358 lei.

1. **Aeroportul Internațional Avram Iancu Cluj R.A.**

Aeroportul Internațional *Avram Iancu* Cluj R.A. este o regie autonomă cu specific deosebit, de interes local, sub autoritatea Consiliului Judeţean Cluj, care funcţionează pe bază de gestiune economică şi autonomie financiară. Aeroportul Internațional *Avram Iancu* Cluj ocupă locul 1 între aeroporturile regionale din România, respectiv locul 2 în topul aeroporturilor din România, după Compania Naţională Aeroporturi Bucureşti.

A picture containing sky, outdoor, ground, plane

Description automatically generatedAeroportul Internațional Cluj este localizat în municipiul Cluj-Napoca, cel mai important centru urban al Transilvaniei şi plasat, geografic, economic, istoric şi cultural, în centrul acestei regiuni istorice cu 7 miloane de locuitori. Aeroportul este situat pe drumul E576, la aproximativ 10 km est de centrul oraşului Cluj-Napoca şi la 12 km de gara CFR. Cluj-Napoca este un important centru academic (ce găzduieşte 10 universități cu până la 100.000 de mii de studenți anual), cultural dar și un centru de mare interes pentru sectoarele IT, servicii financiare, prelucrarea produselor alimentare, textile, imobiliar, produse farmaceutice.

Aeroportul Internațional Avram Iancu Cluj R.A. are cea mai puternică dinamică, în ultimele două decenii, privind traficul de pasageri din România, fiind un motor de dezvoltare al regiunii. Astfel, ca urmare a modernizării infrastructurii, Aeroportul Internațional Avram Iancu Cluj este cotat ca fiind al doilea aeroport din România, atât, ca mărime, cât și ca trafic de pasageri și mișcări de aeronave.

Aeroportul Internațional Cluj deservește o arie de acoperire extinsă, cu peste 4 milioane de locuitori pe o rază de 200 km distanță faţă de aeroport. 1 milion de potenţiali pasageri pot ajunge la aeroport în mai puțin de o oră cu mașina, în timp ce capacitatea și locația Aeroportului Internațional Cluj îl clasifică drept principalul aeroport al Transilvaniei (Poarta Aeriană a Transilvaniei).

1. **TETAROM S.A.**

**TETAROM S.A., are ca**obiect principal de activitate “Administrarea imobilelor pe bază de comision sau contract”, cod CAEN 6832. Este societatea administrator a Parcurilor Industriale TETAROM, în baza contractului de administrare a acestora încheiat între Consiliul Județean Cluj și societate, contract aprobat prin Hotărârea Consiliului Județean Cluj nr. 105/2007. Pe lângă domeniul principal de activitate precizat societatea are, ca și domenii secundare: distribuția de energie electrică, furnizarea de energie electrică și gaze naturale.

Dezvoltarea societății, încă de la înființarea sa în anul 2001, a avut loc într-un ritm continuu, ajungând în prezent să administreze peste 198 ha de teren, spații de birouri, spații de producție, spații logistice și dobândind o reputație solidă în mediul de afaceri.

Societatea integrează trei parcuri industriale operaţionale care generează venituri comerciale și fiscale. În aceste parcuri industriale își desfăşoară activitatea peste 160 de firme, respectiv peste 12.000 angajați.

Parcurile Industriale TETAROM sunt situate în puncte strategice ale Județului Cluj, fiecare deservind - prin facilitățile oferite - segmente specifice de afaceri.

**Parcul Industrial TETAROM I**

******

* situat în Cluj-Napoca, str. Tăietura Turcului nr.47
* stadiu de dezvoltare: operațional
* suprafaţă de 31,9 ha
* titlu de parc industrial prin Ordinul Ministrului Dezvoltării și Prognozei nr. 319/2002 și Ordinul Ministrului Internelor și Reformei Administrative nr. 470/2008 (modificare Ordin nr. 319/2002)
* grad de ocupare (la 30 sept.2021):
  + teren – 100%
  + spaţii închiriate în clădirea H1 – 91,94%
  + spaţii închiriate în clădirea A1 – 82,88%
* nr. de firme: peste 120 firme (inclusiv subchiriași ai investitorilor din PI)
* valoare investiții clienți\*: peste 150 milioane euro
* locuri de muncă existente\*: peste 3.400
* clienţi semnificativi: Agressione, Banca Transilvania, Clever Media Network, EGH Import-Export, Electroglobal, Energobit, GMG Logistic Park, Heisterkamp, Kadra Tech, Krisia West, Marcegaglia România, Net Brinel, Netrom Comunicații, Novis Plaza, PMA Invest, PP Protect, RCC Consulting, Studio Impress, Suprem Office, Transilvania Construcții Infrastructure, Wedas, ș.a.

**Extindere PI TI**

Dezvoltare Parc Industrial Tetatrom I – Edificare clădiri, extindere

În 4 iulie 2014 au început lucrările de execuție pentru realizarea obiectivului de investiții ”Dezvoltare Parc Industrial Tetatrom I – Edificare clădiri, extindere”. Acestea cuprind 2 hale de depozitare, o clădire de birouri și un sediu administrativ. De asemenea a fost extinsă infrastructura parcului (drumuri, reţele electrice, alimentare cu apă, alimentare cu gaze naturale, canalizare menajeră etc)

Prin Hotărârile Consiliului Județean Cluj nr. 48 și 49/2020, aceste clădiri au fost date în administrare societăţii TETAROM S.A., în vederea atragerii de către aceasta de noi clienți. Până la sfârşitul anului 2021, o parte din spaţiile de birouri şi hale au fost ocupate de către: CMAT Industry, Fel Bun, Lider Furniture, Palrom, Proflex, Salice, Showtime Productions, Stelmark, Universitatea Bogdan Vodă, Universal Tools Distribution.

Conform Raportului privind durabilitatea investiției întocmit pe perioada anului 2021:

* rata de ocupare a structurilor de afaceri: 86% din suprafața închiriabilă
* locuri de muncă nou create: 171
* valoarea clădirilor date în administrare: peste 27.940.000 lei

**Parcul Industrial TETAROM II**



* situat în municipiul Cluj-Napoca, str. Emerson 4
* stadiu de dezvoltare: operațional
* suprafaţă de 12 ha, ocupate integral - 11 ha au fost cesionate și ulterior vândute către Emerson SRL
* titlul de parc industrial prin Ordinul MAI nr. 1152/2006
* grad de ocupare: 100%
* nr. de firme: 4 firme
* valoare investiții clienți\*: peste 150 milioane euro
* locuri de muncă existente\*: peste 2800
* clienţi: Emerson, Nidec, E.On Gaz, Orange

**Parcul Industrial TETAROM III**

|  |  |
| --- | --- |
| *Bosch_Tetarom IIImDe’Longhi* | * situat în Comuna Jucu, jud. Cluj * stadiu de dezvoltare: operațional * suprafaţă de 154,562 ha + 5 ha extindere * titlul de parc industrial prin Ordinul M.A.I.   nr. 462/2008   * grad de ocupare: 100% * nr. de firme: peste 25 firme (din care 5 operatori) * valoare investiții clienți\*: peste 600 milioane euro * locuri de muncă existente\*: peste 6.500 * clienţi: Robert Bosch, Camluk Plast, Carbia Company, Castolin Logistic, Contrast Import Export, Cosmetic Plant, De’Longhi, Dinamic Carting, Direct Line Inox, Il Caffe Servexim, Imperial Development, Impro, Kontakt Produkt, LS International, Media Yang, Quadroform, Papilion Cosmetics Production, Rebak Ingredients, Transilvania Construcții, TRC Parc Jucu. |

**Parcul Industrial TETAROM IV**

* situat în comuna Feleacu, jud. Cluj
* suprafaţă de 85 ha
* titlul de parc industrial prin Ordinul MDRAP nr. 2137 / 2013
* stadiul actual de dezvoltare al Parcului Industrial: lucrările de construcție sunt sistate.

Realizarea acestui Parc Industrial s-a demarat prinproiect PIDU (Axa 1 POR “Sprijinirea dezvoltării durabile a orașelor – Poli Urbani de creștere”).

**Parcul Științific și Tehnologic TETAPOLIS**– primul parc științific și tehnologic cu specializare inteligentă din Transilvania. Acest parc va crea premisele necesare dezvoltării sectorului Cercetării, Dezvoltării și Inovării la nivel local și regional, prin stimularea interacțiunilor dintre: mediul academic, administrația publică, mediul economic și cel financiar, pentru a susține dezvoltarea de companii și produse inovatoare.



* autorizația de funcționare a fost eliberată în baza Ordinului Ministrului Educației Naționale nr. 4902MD/27.08.2013
* a fost înființat pe baza Asocierii în Participațiune încheiate între societate și Universitatea Tehnică Cluj Napoca. Ulterior a intrat și Primăria Cluj-Napoca
* este în curs de dezvoltare. Odată construit, acesta va avea în componența sa:
* clădiri dotate cu laboratoare de cercetare
* spații de incubare și accelerare
* spații de tip container pentru companii mature
* spații dedicate activităților sportive și recreative
* spații cu rol de suport pentru chiriași: grădiniță, centru medical, restaurante, săli de conferință etc.

Prin ParculȘtiințific și TehnologicTETAPOLIS se urmărește integrarea a cât mai multor elemente relevante din sfera de cercetare și inovare a Județului Cluj, cu precădere pentru a dezvolta o linie de specializare multidisciplinară a Parcului.

Concomitent, s-au dezvoltat o serie de parteneriate care își produc deja efectele în mediul economic local. În ultimul an, Parcul Științific și Tehnologic TETAPOLIS și-a continuat linia de dezvoltare propusă prin îndeplinirea de noi activități definitorii pentru atingerea stadiului de maturitate al proiectului.

TETAROM S.A. este marcă înregistrată la Oficiul de Stat pentru Invenţii și Mărci și certificată pentru implementarea și menţinerea unui sistem de management al calităţii conform standardului ISO 9001, de către firma DEKRA.

1. **Centrul Agro Transilvania Cluj S.A.**

Societatea Centrul AgroTransilvania Cluj S.A. a fost înfiinţată în temeiul Hotărârii 132/28.11.2003 a Consiliului Judeţean Cluj, având iniţial ca atribuţii implementarea Proiectului Phare RO 0108.03.04.05: „Centrul de Marketing pentru Produse Agro-Alimentare Cluj”, centrul comercial en-gros pentru produse agroalimentare în nord-vestul ţării, construit la standarde europene. Proiectul, finanţat prin contribuţie a Uniunii Europene, a Consiliului Judeţean Cluj şi autorităţilor publice naţionale, a fost inaugurat oficial în luna mai 2007.

În prezent, Centrul Agro Transilvania administrează Proiectul Phare mai sus menţionat, precum şi lucrările complementare lui, respectiv:

- „Copertina – Piaţa în aer liber”, situată pe acelaşi amplasament cu Proiectul şi realizată prin investiţia Consiliului Judeţean Cluj, în anul 2008. Acest obiectiv are o suprafaţă de 2.400 mp şi are ca destinaţie „Spaţii de depozitare şi comercializare sub copertine”. Acestei investiții i-au fost aduse îmbunătăţiri, prin închiderea, în totalitate şi pe speze proprii, cu panouri sandwich, a modulelor situate sub Copertină (închiderea a fost finalizată în anul 2016). În prezent, modulele pot fi şi sunt închiriate ca şi spaţii de depozitare

- Piaţa agroalimentară de en-gros şi en-detail (prin relocarea Pieţei de gros I.R.A.) situată pe platforma societăţii (cu începere din 15.04.2010). Societatea a îmbunătăţit serviciile oferite de această piaţă, prin amenajarea de tonete de desfacere legume-fructe şi a unor grupuri sanitare.

Zilnic, Centrul Agro Transilvania Cluj S.A., cel mai mare din aceasta parte a țării, întins pe o suprafata de aproximativ șapte hectare, este vizitat de peste 2.000 de oameni.

Societatea, și-a propus să rămână un important operator în domeniul de activitate atât pe plan local cât și regional și de a sprijini producătorii agricoli locali oferindu-le servicii cu profesionalism și responsabilitate.

Misiunea societăţii se defineşte prin :

* crearea unor noi canale de distribuţie a produselor agro-alimentare obţinute şi/sau procesate în domeniul agro-alimentar;
* furnizarea de servicii de calitate superioară pentru manipulare, depozitare clasică şi la frig a produselor;
* crearea de condiţii favorabile pentru dezvoltarea producţiei şi a pieţei pentru produsele agro-alimentare

Obiectivele generale ale Societăţii Centrul Agro Transilvania Cluj SA, în corelare cu misiunea ei, sunt următoarele:

1. Promovarea unui comerţ civilizat, cu respectarea normelor Uniunii Europene privind igiena şi siguranţa alimentară.

2. Realizarea unui cadru modern care să ofere suport şi consultanţă, servicii tehnice şi de marketing producătorilor agricoli pentru a ridica nivelul calitativ al produselor depozitate şi comercializate prin Centrul Agro Transilvania Cluj SA.

Societatea având capital integral de stat, accentul cade pe interesul general, adică producerea unor servicii care oferă un beneficiu pentru publicul larg.

1. **Univers T S.A.**

Univers T reprezintǎ unul dintre cele mai prestigioase și importante puncte de reper de pe piața hotelieră locală încă din anul 1985. Complexul hotelier este situat într-o zonă privilegiată și de mare perspectivă pentru perioada imediat următoare, atât în ceea ce privește interesul local cât și cel național. Pentru cei care își doresc un citybreak la Cluj-Napoca, Hotelul UniversT are un mix de avantaje esențiale. Aproape de centrul comercial Iulius Mall, dar și de natură, hotelul este situat pe malul lacului Gheorgheni și lângă Iulius Park, camerele sunt moderne, elegante și spațioase, terasele umbrite, iar meniul internațional și tradițional este gătit excelent de bucătari cu multă experiență.

Din anul 2019 a început o nouă etapă de renovare și modernizare a complexului hotelier, pentru ridica locația la standardele și cerințele actuale, într-o piață extrem de dinamică și competitivă.

Procesul de renovare-modernizare a debutat cu reamenajarea restaurantelor și a amfiteatrului, urmând apoi, pe etape, camerele hoteliere, sălile de conferințe și spațiile anexe.

Complexul oferă clienților săi următoarele:

* 57 de camere și apartamente
* centru de conferințe cu 4 săli de conferință și un amfiteatru în curs de finalizare
* 2 restaurante și 2 saloane cu specific internațional și tradițional românesc
* 2 terase de vară și lobby bar
* centru de fitness cu saună și 5 terenuri de tenis
* parcare privată cu 64 de locuri disponibile și stație de încărcare a mașinilor electrice și hybrid.

Centrul de Conferinţe Univers T este format dintr-un amfiteatru impresionant prin spaţiu şi design, cu o capacitate de 290 locuri și 4 săli, cu o capacitate de până la 70 de locuri, care pot găzdui diverse evenimente corporate, congrese, simpozioane, training-uri, workshop-uri, dar și evenimente private.

Apropierea de centre importante de afaceri precum Iulius Business Center, Facultatea de Științe Economice și Gestiunea Afacerilor și United Business Center creează o zonă de interes pentru sejururi în interes de afaceri, conferințe sau evenimente corporate diverse.

Parte a companiei hoteliere Univers T, Casa Călățele este destinația perfectă pentru cei ce își doresc să evadeze din cotidian în inima naturii. Pensiunea dispune de patru camere primitoare și moderne, bucătărie complet utilată, living, zonă de relaxare & barbeque cu foișor și leagăn.

1. **Clujana S.A****.**

Fondată în anul 1911 cu numele « Fabrica de Piele FRAŢII RENNER & CO », societatea se dezvoltă rapid şi îşi diversifică activitatea, astfel că după primul război mondial se transformă în societate pe acţiuni, acţionarii hotărând să-i schimbe numele în « DERMATA ».

După achiziţionarea mai multor fabrici şi a lanţului de magazine aparţinând întreprinderii « TURUL » din Timişoara, devine cea mai mare fabrică de pielărie şi încălţăminte din România. În timpul celui de-al doilea război mondial produce bocanci şi harnaşamente pentru armată, iar în anul 1948 este trecută în proprietatea statului. Vârful de producţie se înregistrează în anul 1980, după care urmează declinul tehnologic şi productiv.Trecerea la economia de piaţă găseşte societatea nestructurată, cu un grad înalt de imobilism. Inerţia şi lipsa de adaptare la noile condiţii determină închiderea operaţională a fabricii din anul 1999.

Începând cu anul 1999 societatea a fost închisă operaţional până anul 2003 când s-a aprobat transferul pachetului de acțiuni al S.C. Clujana S.A. din proprietatea privată a Statului în proprietatea privată a Județului Cluj şi în administrarea Consiliului Județean Cluj.

Societatea are ca scop realizarea de beneficii din fabricarea şi comercializarea produselor de încălțăminte, respectiv promovarea şi punerea în aplicare a inițiativelor de interes local şi național în domeniul fabricației de încălțăminte şi a domeniilor conexe. Obiectul principal de activitate este Cod CAEN 1520 - „Fabricarea încălțămintei”.

1. **Pază și Protecție Cluj S.R.L.**

Cu o tradiție de peste douăzeci de ani în domeniul de prestări servicii pază și protecție, societatea a fost prima instituție de profil din judetul Cluj, inființată inițial în baza Legii nr. 26/1993 cu numele Corpul Gardienilor Publici Cluj, care a fost transformată în Direcția Județeană de Pază și Ordine Cluj aflată în subordinea Consiliului Județean Cluj. Prin Hotărârea Consiliului Județean Cluj nr. 195 din 16.08.2010 a devenit societate comercială cu răspundere limitată având ca asociat unic Consiliul Județean Cluj.

De la înființare, indiferent de forma juridică de organizare, instituție publică sau societate comercială, s-a autofinanțat în întregime din veniturile proprii.

Societatea Pază și Protecție Cluj S.R.L. este organizată și funcționează ca societate specializată de pază si deține licența de funcționare 1687/P/23.11.2010 eliberată de IGPR, valabilă până la data 22.11.2022.

Sediul central este în Cluj Napoca și puncte de lucru în municipiile Gherla, Dej, Câmpia Turzii, Turda, orașul Huedin și unele comune arondate acestora.

Misiunea societății este aceea de a asigura serviciile de pază la standarde de calitate și prețuri competitive, diversificarea serviciilor de pază, instruirea permanentă a personalului, monitorizarea continuă a modului cum sunt îndeplinite obligațiile contractuale, intervenția oportună și calificată în gestionarea evenimentelor.

1. **Drumuri și Poduri Județene Cluj S.A.**

În cursul anului 2021, societatea s-a aflat în procedură de faliment.

1. **Cluj Arena S.A.**

În cursul anului 2021, societatea s-a aflat în procedură de insolvență în formă simplificată a falimentului.

# Capitolul I

# Politica de acţionariat a autorităţii publice tutelare

**1. Aeroportul Internațional Avram Iancu Cluj R.A.**

Aeroportul Internaţional Avram Iancu Cluj R.A. a fost înfiinţat în anul 1932 iar în anul 1997, în baza H.G. nr. 398/1997 privind trecerea unor regii autonome aeroportuare de sub autoritatea Ministerului Transporturilor sub autoritatea Consiliilor Judeţene, trece sub autoritatea Consiliului Judeţean Cluj.

Consiliul de administrație al Aeroportului Internațional Avram Iancu Cluj a fost numit prin Hotărârea Consiliului Județean nr. 220 din 22 septembrie 2017, modificată prin HCJ nr. 235/2017.

Prin adresa înregistrată la Consiliul Județean Cluj cu nr. 30058/16.10.2017, Prefectul Județului Cluj ne-a adus la cunoștință faptul că a promovat acțiune în contencios administrativ având ca obiect anularea Hotărârii Consiliului Județean nr. 220 din 22 septembrie 2017 privind numirea Consiliului de Administrație al Aeroportului International Avram Iancu Cluj R.A. și a Hotărârii Consiliului Județean Cluj nr. 235/09.10.2017 pentru modificarea Hotărârii Consiliului Județean nr. 220 din 22 septembrie 2017 privind numirea Consiliului de Administrație al Aeroportului International Avram Iancu Cluj R.A.

Potrivit art. 3 alin. (3) din Legea contenciosului administrativ nr. 544/2004, cu modificările și completările ulterioare, actele administrative atacate sunt suspendate de drept, până la soluționarea definitivă a cauzei.

Mandatul membrilor consiliului de administrație numiți prin Hotărârea Consiliului Județean 220/2017, cu modificările și completările ulterioare a fost suspendat până la soluționarea definitivă a cauzei în contencios administrativ. Astfel, în anul 2021 consiliul de administrație a fost format din administratori provizorii.

Consiliul de Administrație al regiei s-a întrunit în anul 2021 de 13 ori și a adoptat un număr de 89 de hotărâri.

**2. TETAROM S.A.**

Denumirea acţionarilor şi cota procentuală de participare la formarea capitalului social al societății la 31.12.2021, este următoarea:

* Judeţul Cluj, prin CJC - 96,168%;
* Municipiul Cluj-Napoca, prin Consiliul Local Cluj - 3,602%;
* Municipiul Dej, prin Consiliul Local Dej - 0,0037%;
* Municipiul Gherla, prin Consiliul Local Gherla - 0,2073%;
* Municipiul Turda, prin Consiliul Local Turda - 0,0005%;
* Municipiul Câmpia Turzii, prin Consiliul Local Câmpia Turzii - 0,0148%;
* Oraşul Huedin, prin Consiliul Local Huedin - 0,0037%.

Capitalul social al întreprinderii publice – societate pe acţiuni subscris şi vărsat este de 38.059.433 lei, din care 1.022.483 lei aport în numerar şi 37.036.950 lei aport în natură.

La data de 31 decembrie 2021, capitalul social al societăţii este format din 3.805.943 acţiuni, valoarea unei acțiuni fiind de 10 lei. Acţiunile societăţii nu au fost înstrăinate.

Societatea este condusă de un consiliu de administrație format din 7 membri. În anul 2021 a emis un număr de 14 hotărâri.

**3. Centrul Agro Transilvania Cluj S.A.**

Centrul Agro Transilvania Cluj S.A. este o societate pe acțiuni, Consiliul Județean Cluj fiind acţionarul majoritar, deţinând 55% din capitalul social.

Ceilalţi acţionari sunt:

* consiliul local Apahida (15,4%),
* consiliul local Turda (8%),
* consiliul local Câmpia Turzii (8%),
* consiliul local Dej (8%),
* consiliul local Gherla (2,8%) şi
* consiliul local Huedin (2,8%).

Societatea este condusă de un consiliu de administrație format din 7 membri. În anul 2021 consiliul s-a întâlnit de 12 ori și au emis un număr de 37 hotărâri.

**4. Univers T S.A.**

Complexul Univers T a luat naştere în 1985 sub denumirea de Casa Tineretului, iar în 1992 a fost preluat de Consiliul Judetean Cluj în calitate de autoritate publică tutelară, fiind unic acționar, promovându-l sub un nou brand , Univers T S.A.

Societatea Univers T S.A. este administrată de un Consiliu de administraţie format din 7 membri din care unul deține funcția de președinte.

Consiliul de Administrație al societății Univers T s-a întrunit în anul 2021 de 11 ori și a adoptat un număr de 33 de hotărâri.

**5. Clujana S.A.**

Este constituită ca persoană juridică română, având forma juridică de societate pe acţiuni, fiind înregistrată la Oficiul Registrului Comerţului de pe lângă Tribunalul Cluj cu număr de ordine J12/18/1991 şi cod unic de înregistrare RO 199206, funcţionând în baza Legii societăţilor nr. 31/1990, republicată, cu modificările şi completările ulterioare şi a Actului constitutiv actualizat și reformulat.

Acționarii societății sunt:

- Consiliul Județean Cluj (7.214.179 acțiuni);

- Asociația PRIV ’92 (390.804 acțiuni);

- S.I.F. OLTENIA (95.209 acțiuni);

- persoane fizice (20.366 acțiuni).

Pe parcursul anului 2021 societatea Clujana S.A. are un Consiliu de administraţie format din 3 administratori provizorii din care unul deține funcția de președinte.

**6. Pază și Protecție Cluj S.R.L.**

Întreprinderea publică, cu un capital de 650.200 lei, are unic asociat Judeţul Cluj, prin Consiliul Judeţean Cluj. Drepturile și obligațiile asociatului unic sunt cele care revin adunării generale în cazul celorlalte forme de societăți.

Totodată, județul Cluj prin Consiliul Județean Cluj are calitatea de autoritate publică tutelară, calitate definită în O.U.G. nr.109/2011 privind guvernanța corporativă a întreprinderilor publice, cu modificările și completările ulterioare.

Conducerea societății se face de către asociatul unic prin administratorul desemnat prin Hotărâre de Consiliu Județean, în baza prevederilor O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare.

Personalul societății este personal contractual, căruia i se aplică legislația muncii, cu excepția conducătorului acesteia, administratorul societății, care are încheiat contract de mandat cu asociatul unic.

# Capitolul II

# Modificări strategice în funcționarea întreprinderilor publice (fuziuni, divizări, transformări, modificări ale structurii de capital)

În anul 2021 nu au avut loc fuziuni, divizări, transformări sau modificări ale structurii de capital la întreprinderile publice aflate în subordinea, sub autoritatea sau coordonarea Consiliului Judeţean Cluj.

# Capitolul III

# Evoluția performanței financiare și nefinanciare a întreprinderilor publice aflate în subordinea, în coordonare, sub autoritate ori în portofoliul autorității publice tutelare (reducerea plăților restante, profit, ș.a.)

Rezultatele regiei și a societăților sunt determinate de totalitatea veniturilor şi cheltuielilor înregistrate în balanţa de verificare la 31.12.2021. Contul de profit şi pierdere încheiat la 31.12.2021 reflectă fidel veniturile, cheltuielile şi rezultatele exerciţiului financiar.

1. **Aeroportul Internațional Avram Iancu Cluj R.A.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Denumirea indicatorilor** | **Exerciţiul financiar** | | | | **Diferenţe**  **2021-2020** | **%**  **2021/2020** |
| **2018** | **2019** | **2020** | **2021** |
| 1. | Cifra de afaceri netă | 90.748.690 | 96.347.550 | 43.592.234 | 69.114.408 | 25.522.174 | 158,55 |
| 2. | Venituri totale | 111.367.825 | 117.747.828 | 73.109.870 | 91.425.559 | 18.315.689 | 125,05 |
| 3. | Cheltuieli totale | 91.716.524 | 94.360.982 | 71.927.454 | 86.092.968 | 14.165.514 | 119,69 |
| 4. | Rezultat brut | 19.651.301 | 23.386.846 | 1.182.416 | 5.332.591 | 4.150.175 | 450,99 |
| 5. | Impozit pe profit | 5.741.901 | 4.777.727 | 757.215 | 2.082.659 | - | - |
| 6. | Rezultat net | 13.909.400 | 18.609.119 | 425.201 | 3.249.932 | 2.824.731 | 764,33 |

**Tabelul 1: Contul de profit şi pierdere (extras):**

După cum se poate observa în tabelul 1, cifra de afaceri netă a societăţii a crescut cu 158,55% în 2021 faţă de anul 2020 iar profitul net a crescut cu 764,33% în anul 2021 faţă de anul 2020.

**Fig. 1: Reprezentare grafică indicatori**

Distribuirea profitului net în sumă de 3.249.932 lei este următoarea:

* acoperirea pierderii contabile 836.620 lei
* facilități fiscale prevăzute de lege 1.508 lei
* vărsăminte la bugetul local 1.205.902 lei
* alte rezerve care constituie sursă proprie de finanțare 1.205.902 lei

1. **TETAROM S.A.**

**Tabelul 2: Contul de profit şi pierdere (extras):**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Denumirea indicatorilor** | **Exerciţiul financiar** | | | | **Diferenţe**  **2021-2020** | **%**  **2021/2020** |
| **2018** | **2019** | **2020** | **2021** |
| 1. | Cifra de afaceri netă | 37.102.245 | 41.668.098 | 42.247.738 | 58.645.974 | 16.398.236 | 138,81 |
| 2. | Venituri totale | 37.676.156 | 42.390.844 | 42.904.002 | 59.334.274 | 16.430.272 | 138,30 |
| 3. | Cheltuieli totale | 35.501.704 | 39.691.072 | 41.962.337 | 58.608.808 | 16.646.471 | 139,67 |
| 4. | Rezultat brut | 2.174.452 | 2.699.772 | 941.665 | 725.466 | -216.199 | 77,04 |
| 5. | Impozit pe profit | 277.184 | 351.218 | 161.490 | 189.776 | 28.286 | - |
| 6. | Rezultat net | 1.897.268 | 2.348.554 | 780.175 | 535.690 | -244.485 | 68,66 |

Profitul contabil net este de 535.690 lei, fiind determinat ca diferență între veniturile totale şi cheltuielile totale înregistrate.

După cum se poate observa cifra de afaceri netă a societăţii a crescut cu 38,81% în 2021 faţă de anul 2020. Profitul net în anul 2021 a scăzut față de 2020.

**Fig. 2: Reprezentare grafică indicatori**

Din 535.689,91 lei profit net realizat, se scad:

* 36.273 lei – fond de rezervă constituit în baza legii societăților(rezerve legale);
* 336.426 lei– facilități fiscale 2021 – ajutor de minimis – reprezentând reducere la plata impozitului/taxei pe clădiri și a impozitului pe teren.

Profitul net rămas, în sumă de 162.990,91 lei la care se scade 139.012,55 lei rezultat reportat, obținându-se un profit de 23.978,36 lei, se repartizează astfel:

* 11.989 lei – 50% dividende;
* 11.989,36 lei – 50% la dispoziția societății pentru dezvoltare.

1. **Centrul Agro Transilvania Cluj S.A.**

**Tabelul 3: Contul de profit şi pierdere (extras):**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Denumirea indicatorilor** | **Exerciţiul financiar** | | | | **Diferenţe**  **2021-2020** | **%**  **2021/2020** |
| **2018** | **2019** | **2020** | **2021** |
| 1. | Cifra de afaceri netă | 3.695.757 | 4.543.788 | 4.788.655 | 5.095.297 | 306.642 | 106,40 |
| 2. | Venituri totale | 4.543.913 | 5.758.774 | 6.153.655 | 6.817.863 | 664.208 | 110,79 |
| 3. | Cheltuieli totale | 3.766.412 | 4.851.552 | 4.973.664 | 5.644.451 | 670.787 | 113,49 |
| 4. | Rezultat brut | 777.501 | 907.222 | 1.179.991 | 1.173.412 | -6.579 | 99,44 |
| 5. | Impozit pe profit | 135.321 | 163.887 | 197.031 | 167.241 | - | - |
| 6. | Rezultat net | 642.180 | 743.335 | 982.960 | 1.006.171 | 23.211 | 102,36 |

Profitul contabil net este de 1.006.171 lei. După cum se poate observa în tabelul 3, cifra de afaceri netă a societăţii a crescut cu 6,4 % în 2021 faţă de anul 2020 iar profitul net a crescut cu 2,36% .

**Fig. 3: Reprezentare grafică indicatori**

Profitul în anul 2021 este:

* profit net: 1.006.171 lei.
* participarea salariaților la profit: 115.000- s-a constituit provizion

Astfel, repartizarea profitului este următoarea:

* alte rezerve, la dispoziția societății pentru investiții: 503.085 lei
* dividende: 503.086 lei
* participarea salariaților la profit: 115.000 lei (provizion)

1. **Univers T S.A.**

**Tabelul 4: Contul de profit şi pierdere (extras):**

|  |  |  |  |  |  |  |  |
| --- | --- | --- | --- | --- | --- | --- | --- |
| **-** | **Denumirea indicatorilor** | **Exerciţiul financiar** | | | | **Diferenţe**  **2021-2020** | **%**  **2021/2020** |
| **2018** | **2019** | **2020** | **2021** |
| 1. | Cifra de afaceri netă | 31.969.522 | 35.354.454 | 27.192.408 | 34.900.979 | 7.708.571 | 128,35 |
| 2. | Venituri totale | 35.512.454 | 39.323.906 | 29.868.111 | 38.525.080 | 8.656.969 | 128,98 |
| 3. | Cheltuieli totale | 30.766.194 | 33.739.834 | 29.009.881 | 32.000.575 | 2.990.694 | 110,31 |
| 4. | Rezultat brut | 4.746.260 | 5.584.072 | 858.230 | 6.524.505 | 5.666.275 | 760,23 |
| 5. | Impozit pe profit | 1.161.876 | 1.277.981 | 742.688 | 1.476.048 | - | - |
| 6. | Rezultat net | 3.584.384 | 4.306.091 | 115.542 | 5.048.457 | 4.932.915 | 4369,37 |

După cum se poate observa în tabelul 4, cifra de afaceri netă a societăţii a scăzut cu 28,35% în 2021 faţă de anul 2020 iar profitul net a crescut considerabil față de anul 2020.

**Fig. 4: Reprezentare grafică indicatori**

Distribuirea profitului net în sumă de 5.048.457 lei este următoarea:

o vărsăminte la bugetul local 2.524.229 lei

o sursă proprie de finanțare 2.524.228 lei

**5. Clujana S.A.**

Societatea Clujana S.A. nu a transmis situațiile financiare aferente anului 2021.

1. **Pază și Protecție Cluj S.R.L.**

**Tabelul 5. Contul de profit şi pierdere (extras):**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Denumirea indicatorilor** | **Exerciţiul financiar** | | | | **Diferenţe**  **2021-2020** | **%**  **2021/2020** |
| **2018** | **2019** | **2020** | **2021** |
| 1. | Cifra de afaceri netă | 2.140.369 | 2.379.243 | 2.238.884 | 1.541.209 | -697.675 | 68,84 |
| 2. | Venituri totale | 2.151.312 | 2.383.504 | 2.263.039 | 1.548.354 | -714.685 | 68,42 |
| 3. | Cheltuieli totale | 2.626.537 | 2.843.937 | 2.779.236 | 2.200.655 | -578.581 | 79,18 |
| 4. | Rezultat brut | -475.225 | -460.433 | -516.197 | -652.301 | -136.104 | - |
| 5. | Impozit pe profit | 21.513 | 23.835 | 22.631 | 15.484 | - | - |
| 6. | Rezultat net | -496.738 | -484.268 | -538.828 | -667.785 | -128.957 | - |

**Fig. 5: Reprezentare grafică indicatori**

După cum se poate observa în tabelul 5, cifra de afaceri netă a societăţii a scăzut cu 5,9% în 2020 faţă de anul 2019 iar rezultatul financiar a fost tot unul negativ.

Capitolul IV

Politicile economice și sociale implementate de întreprinderile publice aflate în subordine, în coordonare, sub autoritate ori în portofoliul autorității publice tutelare ți costurile sau avantajele acestora

1. **Aeroportul Internațional Avram Iancu Cluj R.A.**

Aeroportul Internațional Avram Iancu Cluj și-a păstrat prima poziție în clasamentul aeroporturilor regionale din România, pentru anul 2021, înregistrând aproximativ 1.460.000 de pasageri. Astfel, Aeroportul Internațional Avram Iancu Cluj a înregistrat, conform graficului de mai jos, o creștere a traficului de pasageri de aproximativ62%, comparativ cu anul 2020, respectiv o recuperare a traficului de aproximativ 50% față de traficul de pasageri aferent anului pre-pandemic 2019.

Rezultate de trafic favorabile au fost înregistrate și în segmentul zborurilor charterturistice operate de pe Aeroportul Internațional Cluj la nivelul anului 2021, unde traficul înregistrat a fost de 6 ori mai mare comparativ cu anul 2020. Cererea turistică pentru anumite destinaţii a fost în mod evident şi în anul 2021 influenţată de condiţiile de călătorie în context pandemic, motiv pentru care, pentru al doilea an consecutiv, cea mai căutată destinaţie turistică a fost Hurghada (Egipt), în detrimentul destinaţiei Antalya (Turcia), care a fost în topul preferinţelor pasagerilor clujeni anterior debutului pandemiei.

A picture containing chart

Description automatically generated

În contextul pandemic al anului, unul dintre obiectivele principale ale Aeroportului Internaţional Cluj a fost recuperarea rutelor suspendate pe parcursul pandemiei, precum și lansarea unor noi destinații, care să consolideze traficul aerian pe aeroport. Cu toate că reţeaua de destinații a Aeroportului Internaţional Avram Iancu Cluj a înregistrat fluctuații în perioada ianuarie-decembrie 2021, obiectivul propus a fost atins, astfel că la nivelul anului 2021 au fost oferite pasagerilor până la 62 de opţiuni de călătorie distincte, în creștere cu aproximativ +17% față de anul 2020 (53 destinații), respectiv cu +9% față de anul pre-pandemic 2019, în care aeroportul a oferit pasagerilor săi până la 57 de destinații.

Pentru anul 2021 s-a avut în vedere atât reluarea treptată a traficului aerian pentru consolidarea rețelei de destinații a Aeroportului Internațional Avram Iancu Cluj, cât și promovarea rutelor care au fost adăugate în anul 2021, pentru a determina noi potențiali pasageri ai Aeroportului să beneficieze de opțiuni suplimentare de călătorie către cele mai importante destinaţii din Europa şi nu numai.

Cu titlu exemplificativ, menționăm următoarele destinaţii regulate lansate/inaugurate pe Aeroportul Internațional Cluj în anul 2021 unele dintre acestea în premieră, pentru Aeroportul Internațional Cluj, precum: Paris Charles de Gaulle (dată debut: 23 aprilie 2021), Londra Heathrow (dată debut: 26 aprilie 2021), Lisabona (dată debut: 28 aprilie 2021), Amsterdam (dată debut: 23 mai 2021), Catania-Sicilia (dată debut: 12 iunie 2021), Mykonos (dată debut: 11 iunie 2021) şi Burgas (dată debut: 20 iunie 2021).

La nivelul anului 2021, prin eforturile de relansare și consolidare ale conexiunilor aeriene, Aeroportul Internaţional Cluj reușește nu numai să-și păstreze operarii aerieni de la nivelul anului 2019 (7 companii aeriene pentru zborurile regulate), ci reuşeşte să aducă noi companii aeriene care să ofere diferite opțiuni de călătorie publicului călător clujean. În acest sens, la nivelul anului 2021 amintim performanța echipei de management a aeroportului de a atrage noicompanii aeriene pentru zborurile regulate și anume: Animawings, HiSky și Air Bucharest, ajungându-se până la 10 companii aeriene pentru zboruri regulate în anul 2021.

În concluzie, pentru Aeroportul Internaţional Cluj, în anul 2021 a fost recuperat aproximativ 50% din traficul aerian afectat de pandemia COVID-19.De remarcat faptul că, atragerea de noi companii aeriene și o rețea de rute aproximativ similară ca număr de destinații operate la nivelul anului 2019, nu a compensat pierderile semnificative ale traficului aerian. Acest lucru se justifică prin faptul că frecvențele de operare ale zborurilor nu au mai fost aceleaşi ci mai degrabă înjumătăţite la care se adaugă un grad de încărcare al aeronavelor scăzut comparativ cu anul pre-pandemic 2019 și o cerere pentru călătorii fluctuantă, influențată în mod direct de restricțiile de călătorie, în permanentă schimbare, la nivel european și mondial.

## Traficul aerian marfă & poștă pe Aeroportul Internațional Avram Iancu Cluj

O altă realizare privind datele de trafic realizate de Aeroportul Internaţional Cluj, la nivelul anului 2021, o reprezintă creșterea volumului de mărfuri transportată. Din analiza traficului de marfă și poștă pentru perioada 2014 - 2021, se poate observa o creștere de aproximativ 4 ori a acestui segment de trafic aerian, de la 1.343,94 tone în 2014, la 5.570,27 tone în anul 2021.

În anul 2021, traficul aerian de marfă și poștă de pe Aeroportul Internațional Avram Iancu Cluj a crescut cu aproximativ 45,23 % față de anul 2020. Astfel, s-a înregistrat un trafic de mărfă și poștă de 5.670,27 tone, comparativ cu anul 2020 când s-au înregistrat 3.904,33 tone.

## Asigurarea condițiilor optime sanitare pentru pasagerii din terminalele Aeroportului Internațional Avram Iancu Cluj - An 2021

La nivelul anului 2021, Aeroportul Internaţional Avram Iancu Cluj a luat toate măsurile necesare privind asigurarea unor standarde de înaltă calitate în ceea ce privește siguranța și sănătatea pasagerilor și a angajaților, în special în condițiile pandemiei de COVID-19, creând astfel un context optim de călătorie şi muncă.

Principalele măsuri și acțiuni pe care Aeroportul Internațional Cluj le-a luat împotriva răspândirii virusului SARS-CoV-2, în contextul pandemic au fost:

* asigurarea unui centru de vaccinare în incinta aeroportului, destinat celor care doresc să se imunizeze împotriva COVID-19, disponibil zilnic, între orele 08:00 – 20:00;
* asigurarea unui centru de testare pentru depistarea infecției cu virusul SARS-CoV2, amplasat în zona publică adiacentă Terminalului Plecări**,** disponibil z**ilnic, între orele 04:00** – **21:00;**
* asigurarea permanenței de asistență medicală (24/24 h), în cadrul cabinetului medical din Aeroport, pentru pasagerii sau personalul din perimetru;
* asigurarea distribuirii de pliante pentru pasageri și expunerea la loc vizibil pe fluxurile de pasageri a unor afișe informative cu măsuri sanitare relevante (pregătite de INSP – CNSCBT şi Aeroportul Internaţional Cluj la porțile îmbarcare/sosire, control pașapoarte, zone de așteptare, etc.), precum și informarea constantă în mediul online, prin canalele de social media oficiale ale Aeroportului despre condiţiile de călătorie în contextul COVID-19.

# Activități / inițiative / servicii oferite publicului cu impact major pentru comunitate

**Amenajare parcare auto**

Având în vedere impactul provocat de pandemia COVID-19 asupra traficului aerian și asupra situației economico-financiare a Aeroportului Internațional Avram Iancu Cluj, a fost necesară identificarea unor noi oportunităţi privind generarea de venituri non-aeroportuare care ar putea fi înregistrate de către aeroport.

Astfel, Aeroportul Internațional Cluj a venit și în întâmpinarea nevoilor pasagerilor, prin asigurarea unor facilități și servicii de parcare pe mediu și lung, la tarife accesibile, puse la dispoziția pasagerilor la fel precum în cazul tuturor aeroporturile internaționale.

## Evenimente organizate în anul 2021

În anul 2021, Aeroportul Internațional Cluj a susținut evenimentele sportive, educaționale şi cultural-ştiinţifice organizate la nivel local cu participare națională și internațională, întărind rolul regiei ca promotor al evenimentelor de mare importanță pentru comunitatea clujeană.

Dintre acestea amintim:

## Prezentarea noilor echipamente de securitate achiziționate în cadrul proiectelor finanțate din fonduri europene

### Evenimente specifice de aviaţie din anul 2021

* Evenimente / comunicări privind reluarea zborurilor de pe Aeroportului Internațional Cluj
* Evenimente / comunicări privind lansarea de rute pe Aeroportul Internațional Cluj
* Eveniment de aniversare al unui prag important de pasageri înregistrat pe Aeroportul Internațional Cluj

## 

## Aeroportul Internațional Avram Iancu Cluj și-a reconfirmat statutul de promotor al regiunii în anul 2021 prin inițiativele sportive, culturale și de entertainment organizate an de an, la Cluj-Napoca, cu un efect benefic asupra comunității.

## Preocuparea Aeroportul Internațional Avram Iancu Cluj de siguranța și securitatea aeroportuară:

### Exercițiu de antrenament pe Aeroportul Internațional Avram Iancu Cluj R.A.,

organizat recurent ( tot la 2 ani de zile) pentru verificarea aplicabilității „Planului de Acțiune pentru Situații de Urgență”, conform normelor și reglementărilor naționale și internaționale, în cazul producerii unui accident de aviație civilă pe  aeroport.

Principalele scopuri ale exercițiului au fost:

* verificarea aplicabilității Planului de Acțiune pentru Situații de Urgență în cazul producerii unui accident de aviație civilă pe Aeroportul Internațional *Avram Iancu* Cluj;
* antrenarea personalului de intervenție și verificarea timpului de răspuns a acestuia, în cazul producerii unui accident de aviație;
* coordonarea acțiunilor între instituțiile, companiile aeriene, furnizorii serviciilor de handling și alte persoane implicate în rezolvarea situațiilor de urgență;
* familiarizarea  personalului aeroportului  și a angajaților instituțiilor cu atribuții în cazul unor situații de urgență, cu privire la rolul acestora în planul de acțiune.

Exercițiul a fost coordonat de Directorul General al aeroportului și s-a desfășurat în zona de operațiuni aeriene.La exercițiu au fost invitați să participe în calitate de observatori reprezentanți ai autorităților centrale, județene și locale, reprezentanți ai instituțiilor cu activitate în perimetrul aeroportuar și ai companiilor aeriene.

Aeroportul Internațional Cluj are deja o tradiție în ceea ce privește bunele practici în materie de siguranță și securitate aeroportuară, practici care sunt periodic verificate și readuse în atenția personalului direct implicat în situații de urgență, astfel încât aceste simulări să asigure o eficiență maximă în acțiunile de intervenție propriu-zise, dacă situația o impune.

### Susținerea acțiunilor umanitare în anul 2021

La nivelul anului 2021, pe Aeroportul Internațional Cluj, s-au înregistrat peste 500 de mișcări umanitare (dublate comparativ cu anul 2020, când s-au înregistrat aproximativ 220 de mișcări umanitare), ca urmare a implicării active a aeroportului în facilitarea următoarelor tipuri de intervenții umanitare, după cum urmează:

* operaţiuni de zbor de livrare vaccinuri COVID-19;
* operaţiuni de zbor umanitare, de transport pacienţi COVID-19 sau victime ale unor accidente, intern sau internaţional;

## Promovarea informațiilor de călătorie în anul 2021

La nivelul anului 2021 au fost continuate acțiunile de marketing pentru promovarea serviciilor și facilităților puse la dispoziția publicului larg. S-a avut în vedere o informare constantă cu privire la opțiunile de călătorie disponibile de pe Aeroportul Internațional Cluj, întrucât rețeaua sa de destinații a înregistrat fluctuaţii pe parcursul anului.

Astfel, au fost întreprinse următoarele acțiuni:

* Promovarea serviciilor și facilităților aeroportului în portalurile mass media locale și regionale
* Promovarea prin intermediul rețelelor de social media
* Promovarea activă pe canalele TV locale și naționale
* Promovarea imaginii aeroportului în cadrul unor conferințe de presă
* Campanii de informare privind măsurile specifice adoptate la nivelul organizației cu scopul prevenirii răspândirii virusului COVID-19, campanie demarată în anul 2020 şi continuată la nivelul anului 2021, în condițiile pandemice, prin diverse modalități de informare: flyere de informare pasageri, afișe informative, actualizări online periodice privind condițiile de călătorie și alte detalii relevante privind călătoriile în contextul pandemiei.

În anul 2021, pandemia cu noul coronavirus SARS-CoV2 nu a împiedicat Aeroportul Internațional Cluj să îşi continue proiectele de dezvoltare pe termen mediu și lung, care vizează extinderea şi modernizarea infrastructurii, a facilităţilor şi serviciilor pentru pasageri şi companii aeriene, întrucât acestea rămân priorități strategice care vor contribui la dezvoltarea regiunii.

1. **TETAROM S.A.**

În cei 20 ani de activitate, datorită unui management adecvat, societatea a îndeplinit cu succes obiectivele pentru care a fost înfiinţată și numită societate-administrator, dovadă fiind gradul de ocupare a terenului sau a spațiilor închiriate, valorile contractelor încheiate, numărul de locuri de muncă create și numele acestor investitori sau chiriași.

Societatea administrator a reușit să găsească în permanență noi clienţi, astfel încât activitatea societății să nu fie afectată de decizia unora de a părăsi Parcurile Industriale TETAROM. Strategia generală pentru atragerea acestor investitori a fost folosirea unor tarife scăzute de acordare în superficie a parcelelor de teren, accentul fiind pus pe orientarea către client și pe atragerea de investiţii care să reprezinte contribuţii importante către bugetul naţional și judeţean și aport crescut la creşterea gradului de ocupare a forţei de muncă și nu asupra profitului societății.

Pe parcursul funcționării societatea și-a extins domeniul de activitate cu activități de distribuție/furnizare energie electrică, furnizare gaze naturale.

În anul 2021 consumul total mediu lunar în Parcurile Industriale TETAROM ajunge la valoarea de 10.000 MWh (10.000.000 KWh), chiar dacă activitatea majorității clienților finali a fost grav perturbată de pandemie.

TETAROM S.A. livrează clienților săi energie provenită integral din surse regenerabile certificată, aliindu-se eforturilor tuturor de a migra către o economie verde.

Începând cu luna iunie a anului 2021, odată cu cuplarea pieței centralizate de energie din România cu restul piețelor europene și pe fondul creșterii certificatelor de carbon, prețurile la energie au început să crească în România. Prețurile de tranzacționare pe piețele centralizate se transferă integral în piața cu amănuntul la clienții finali cu o întârziere de câteva luni. Astfel, în semestrul doi al anului 2021 prețurile la consumatorii finali, atât industriali cât și casnici, au crescut abrupt. Contractarea (achiziție/vânzare) pentru anul 2022 s-a făcut la prețuri și de patru ori mai mari decât pentru anul 2021. Chiar și în aceste condiții vitrege societatea a reușit să-și păstreze clienții finali, recontractând anul 2022.

De asemenea, în aceeași piață suprareglementată,  societatea prin serviciul de distribuție energie electrică, asigură siguranța și continuitatea în alimentarea cu energie electrică conform standardelor naționale și  europene.

Prin compartimentul special denumit ”Servicii Energetice” în anul 2021 societatea a devenit PARTENER DE INCREDERE într-un proiect european de eficiență energetică având ca partener Universitatea Tehnică din Cluj-Napoca, iar beneficiarii finali ai rezultatelor proiectului vor fi, fără costuri suplimentare, IMM-urile localizate în parcul industrial.

Odată cu declanșarea pandemiei cu COVID-19, Societatea a respectat măsurile impuse de autorități prin diversele acte normative. Astfel s-au stabilit și aplicat următoarele măsuri pentru protejarea stării de sănătate a angajaților și prevenirea răspândirii coronavirusului:

* continuarea desfășurării activității în regim de telemuncă, pentru angajații a căror sarcini de serviciu au putut fi îndeplinite de la distanță
* achiziția de materiale și produse pentru protecția și siguranța angajaților și punerea lor la dispoziția personalului
* dezinfecția spațiilor de lucru, atât pentru spațiile de activitate ale societății cât și pentru spațiile comune utilizate de clienți
* obligativitatea purtării măștii de protecție la locul de muncă
* obligativitatea păstrării distanțării sociale între angajați, cu reducerea la minimum a persoanelor care iau parte la discuții
* măsurarea temperaturii corporale la începutul programului de lucru şi ori de câte ori este nevoie, pentru angajații societății și vizitatori
* identificarea și folosirea culoarelor de circulație
* evitarea staționării în spațiile comune
* pentru angajații care sunt prezenți la serviciu, organizarea muncii în birouri astfel încât să se respecte distanțarea socială
* testarea pentru Covid-19 a angajaților care s-au întors din concedii de odihnă sau a celor care prezintă simptome specifice acestui virus.
* în ianuarie 2021, testarea tuturor angajaților prezenți la sediul societății, prin teste rapide antigen pentru depistarea Covid 19, serviciu realizat de personal autorizat
* programarea la vaccinare împotriva Covid 19 a tuturor angajaților care au dorit acest lucru, prin înscrierea pe platforma națională de vaccinare
* în aprilie 2021, crearea unor centre de vaccinare în PI Tetarom II și III, proiect coordonat de Prefectura județului Cluj, în colaborare cu societatea.

**Servicii oferite investitorilor din Parcurile Industriale TETAROM**

* Asigurarea utilităţilor la parametrii normali pentru clienţi (energie, gaz, apă, canalizare, telecomunicaţii)
* Asigurarea serviciilor specifice (pază, curățenie - pe zonele comune, deszăpezire drumuri din parcuri, iluminat stradal în incinta parcurilor)
* Asigurarea infrastructurii în baza contractelor încheiate, și întreţinerea acesteia și a clădirilor
* Asigurarea de suport pentru investitori în relaţia cu administraţia locală și judeţeană, respectiv cu instituţiile abilitate pentru emiterea de autorizaţii, avize
* Verificarea documentaţiilor și urmărirea evoluției investițiilor noi, în curs de realizare
* Asigurarea de asistenţă (juridică, financiară) la solicitare, către firmele rezidente în Parcurile Idustriale TETAROM
* Finalizarea instalațiilor electrice de racordare a unor rezidenți din Parcul Industrial TETAROM III
* Întâlniri de lucru (la solicitare sau periodice) cu rezidenții pentru prezentarea și discutarea problemelor apărute și găsirea de soluții pentru rezolvarea lor
* Diverse întâlniri cu reprezentanții Consiliului Județean Cluj și rezidenți din Parcul Industrial Tetarom III (întâlniri comune) pentru demararea proiectului de construire pasarelă peste calea ferată.

**Activităţi desfăşurate în scopul funcționării și dezvoltării Parcurilor Industriale TETAROM**

* Activităţi de administrare (specifice societății administrator):
* urmărirea îndeplinirii obligaţiilor din contractul de administrare dintre Consiliul Județean Cluj și societate
* întocmirea şi raportarea periodică (trimestrial) la Consiliul Județean Cluj a indicatorilor cheie de performanță, în baza contractelor de mandat
* monitorizarea și urmărirea îndeplinirii obligaţiilor contractuale de către rezidenții din Parcurile Industriale
* promovarea spațiilor disponibile/devenite disponibile și încheierea de contracte și/sau acte adiționale pentru ocuparea acestora
* organizarea de licitații, cu respectarea Codului administrativ și a legislației aplicabile, în vederea ocupării spațiilor din cele trei clădiri preluate în administrare, destinate închirierii. Aceste licitații se realizează în baza Documentației de atribuire, prin licitație publică, a spațiilor aferente clădirilor edificate prin Proiectul ”Dezvoltare Parc Industrial TETAROM I – edificare clădiri, extindere și modernizare infrastructură”, clădiri aflate în administrarea societății începând cu martie 2020
* respectarea/monitorizarea parametrilor de calitate ai energiei electrice/gazelor naturale furnizate consumatorilor
* verificarea periodică și asigurarea întreținerii instalațiilor/rețelelor (gaz, alimentare electrică, drenuri) în vederea funcționării în parametri și reducerea numărului de avarii cauzate clienților
* reparații drumuri din incinta Parcurilor Industriale TETAROM I
* reparații scară de acces clădirea A2
* amenajarea și întreţinerea spaţiilor verzi în Parcului Industrial TETAROM I
* Activităţi în scopul asigurării funcţionalităţii societății:
* organizarea și desfășurarea de ședințe de lucru pentru analiza problemeloroperative complexe care necesită implicarea mai multor funcţii din cadrul organizaţiei
* organizarea și participarea la ședințele consiliului de administrație și ale Adunării Generale a Acționarilor, participarea la şedinţele Consiliului Județean Cluj
* asigurarea demersurilor necesare pentru obţinerea diverselor autorizaţii și avize necesare funcţionării societății, când este cazul
* întocmirea şi depunerea de raportări sau chestionare solicitate de diverse autorități publice: CJC, INSSE, FMI, ANAF, BNR, ANRE, MDLPA, etc.
* acțiuni specifice pentru desfășurarea activităților de furnizare și distribuție energie electrică, furnizare gaze naturale
* asigurarea transparenței prin postarea pe pagina proprie de internet a documentelor și informațiilor a căror publicitate e prevăzută de legislația în domeniu
* menținerea și eficientizarea SMC în conformitate cu standardul ISO 9001
* stabilirea și obținerea de informații de la clienți, privind gradul de satisfacţie, date economico-financiare, recomandări, în scopul realizării de diverse analize și statistici
* asigurarea participării angajaților la cursuri de instruire profesională, conform legislației, contractului colectiv de muncă și a planului de pregătire profesională întocmit – în contextul pandemiei, acestea s-au ținut în mediul online
* ședințe ale diverselor structuri interne de tip comisie sau comitet
* întâlniri de lucru (cu potențiali investitori, furnizori, etc.)
* Primirea în Parcurile Industriale TETAROM, cu respectarea măsurilor de prevenție Covid-19, a diverselor delegații (oameni de afaceri, potențiali investitori, studenți, controale autorități, etc.) – în perioada raportată, datorită situației provocate de pandemia cu coronavirus, această activitate a fost redusă
* Promovarea și păstrarea imaginii societății prin întreţinerea/actualizarea site-ului societăţii și a paginii de Facebook
* Participarea la diverse seminarii/conferințe/forumuri/workshop-uri tematice, cu precădere în mediul on-line.
* Activităţi desfăşurate în vederea dezvoltării Parcului Științific și Tehnologic **Tetapolis**
* Întâlniri cu reprezentanți ai guvernului pentru elaborarea unui proiect de lege prin care Parcul Științific și Tehnologic **Tetapolis** să devină ordonator de credit pentru linii de finanțare europene de tip Start-UP.
* Redactarea și depunerea unui proiect de finanțare în cadrul RIS3 NV, proiect adoptat din portofoliul de proiecte de specializare inteligentă al Regiunii de Dezvoltare Nord-Vest - Proiecte integrate pe domeniile de specializare inteligentă (Proiecte TIP A – finantare prin PNRR)
* Finalizarea studiului de fezabilitate, realizat de către Euroconsultants, la solicitarea societății
* Realizarea documentației necesare pentru întocmirea proiectului tehnic, infrastructură și clădiri
* Finalizarea proiectului de amenajare a terenului și finalizarea planului architectural
* Începerea demersurilor pentru amenjarea terenului în vederea obținerii autorizației de construcție
* Începerea unei colaborări cu UBB, prin care Parcul Științific și Tehnologic **Tetapolis** a pus bazele primului curs intern pe linie de specializare în Managementul Afacerilor, curs predat în cadrul universității la nivel doctoral și post-doctoral
* Extinderea curriculei de specializare în tematica Managementul Afacerilor prin stabilirea unui protocol de colaborare cu Universitatea Bogdan Vodă, în baza căruia studenții universității să aibă acces la cursurile interne de specializare furnizate de Parcul Științific și Tehnologic **Tetapolis**
* Depunerea la Primăria Cluj-Napoca a proiectului PUZ.

Managementul societății a acordat în anul 2021 o atenție deosebită implementării propriei politici referitoare la calitate, ca parte integrantă a politicii generale a organizației, propunându-și ca, prin implementarea, menţinerea și îmbunătăţirea continuă a SMC în conformitate cu standardul I.S.O. 9001 și a SCIM, conform Ordinului nr. 600/2018, să își îndeplinească obiectivele strategice stabilite prin Planul de administrare.

1. **Centrul Agro Transilvania Cluj S.A.**

Societatea și-a propus să devină un important operator în domeniul de activitate în care activează, atât pe plan local cât și regional și de a sprijini producătorii agricoli locali oferind servicii cu profesionalism și responsabilitate.

Misiunea societăţii se defineşte prin :

* crearea unor noi canale de distribuţie a produselor agro-alimentare obţinute şi/sau procesate în domeniul agro-alimentar;
* furnizarea de servicii de calitate superioară pentru manipulare, depozitare clasică şi la frig a produselor;
* crearea de condiţii favorabile pentru dezvoltarea producţiei şi a pieţei pentru produsele agro-alimentare;

Obiectivele generale ale Societăţii Centrul Agro Transilvania Cluj S.A., în corelare cu misiunea ei, sunt următoarele:

* Promovarea unui comerţ civilizat, cu respectarea normelor Uniunii Europene privind igiena şi siguranţa alimentară;
* Realizarea unui cadru modern care să ofere suport şi consultanţă, servicii tehnice şi de marketing producătorilor agricoli pentru a ridica nivelul calitativ al produselor depozitate şi comercializate prin Centrul Agro Transilvania Cluj S.A.

În anul 2021 societatea a realizat următoarele investiții:

* Construirea a 9 (nouă) tonete, destinate comercializării legumelor și fructelor, în valoare de 203.81 mii lei. Necesitatea acestei investiții s-a datorat creșterii numărului de cereri din partea producătorilor şi comercianţilor pentru astfel de spaţii - caracterizate în primul rând de suprafaţa mare a spaţiilor (50 m² faţă de 24mp/boxă în Hala de Marketing) și de insuficienţa disponibilităţii spaţiilor de depozitare în Hala de Marketing, în condiţiile cererii crescânde de spaţii de depozitare de acest fel.
* Achiziționarea unei pompe de spălat cu presiune necesară în vederea igienizării boxelor din incinta Halei de marketing, a tonetelor din incinta Pieței agroalimentare și a grupurilor sanitare.
* Achiziționarea de automate bauturi calde, reci și gustări rapide pentru a veni în sprijinul clientilor, care își desfășoara activitatea în incinta societății, în intervalul orar în care operatorii economici cu specific alimentatie publică își întrerup activitatea (respectiv între orele 12pm – 5am).
* Reabilitarea termică a cabinei poartă, situată la intrarea în incinta Centrul Agro Transilvania Cluj S.A. și instalarea unui panou publicitar.
* Refacerea pardoselilor în boxele de frig și spațiile comune în Hala Marketing.
* Refacere împrejmuire gard pe latura nordică a Centrului Agro Transilvania Cluj S.A.
* Realizare rampă și amenajare celule pentru colectarea selectivă a deșeurilor.
* Realizarea unei rampe pentru colectarea selectivă a deșeurilor.

De asemenea în anul 2021, societatea a realizat lucrări de întreținere a infrastructurii pentru sistemul automat de acces în incinta societății precum și lucrări de reabilitare a bazinului tampon și a sistemului de alimentare cu apa potabilă.

1. **Univers T S.A.**

UNIVERS T S.A. și-a desfăşurat activitatea în cursul anului 2021 în condițiile speciale instituite prin restricțiile de ordin economic, social și administrativ impuse de autorități în urma declanșării pandemiei cu virusul SARS-CoV-2.

Anul 2021 a început cu activitatea suspendată pentru restaurantele și cafenelele din interiorul hotelurilor, pensiunilor sau altor unități de cazare, fiind permisă servirea doar pentru clienţii cazaţi, în condițiile impuse de autorități privind distanțarea și asigurarea respectării măsurilor de igienă și dezinfecție, activitatea de alimentație publică fiind astfel drastic redusă.

De asemenea, s-a continuat activitatea de comercializare a produselor alimentare care nu presupune rămânerea clienţilor în spaţiul restaurantului, prin sistemul de ridicare a produselor sau livrare la client.

Începând cu data de 12 mai 2021 s-a deschis restaurantul, cu posibilitatea organizării activităților de alimentație publică și a evenimentelor private în condițiile impuse de autorități privind numărul de participanți, adică 50% din capacitatea restaurantului, evidența participanților, distanțarea și asigurarea respectării măsurilor de igienă și dezinfecție.

Din 13 septembrie 2021 au fost reintroduse măsuri severe de combatere a pandemiei, setul cuprinzând interzicerea evenimentelor, workshopurilor, întâlnirilor, etc., iar mai apoi, obligativitatea prezentării unui certificat verde pentru accesul în hotel, restricționarea numărului de persoane admise în spații închise, restricționarea desfășurării de evenimente, întâlniri, cursuri, etc., toate acestea ducând la scăderea considerabilă a numărului potențialilor clienți, atât pentru cazare cât și pentru segmentul de alimentație publică și centru de conferințe.

Ȋn ceea ce priveşte strategiile de marketing şi vânzǎri ȋn perioada de pandemie, cea mai mare importanţǎ o are asigurarea implementǎrii şi prezentǎrii mǎsurilor anti Covid-19, menţinerea relaţiilor şi a comunicǎrii cu actualii şi foştii clienţi, precum şi prezenţa permanentǎ ȋn online.

Pe partea de impulsionare a vânzărilor, societatea a descris o traiectorie ascendentă a discuțiilor, în special cu organizatorii de evenimente, începând de la evenimentele mari precum Untold, WonderPuck Festival, TIFF, Campionatul European de Tenis de Masǎ, Campionatul European de Atletism, Jazz in the Park, Folk Festival sau Food Festival. Cu toți acești organizatori s-au încheiat contracte de colaborare atât pe parte de cazare cât și pe parte de alimentație publică, prin oferirea de pachete atrăgătoare, astfel încât să obțină un grad de ocupare cât mai mare pe perioada acestor evenimente.

De asemenea, au continuat vânzările prin SICAP, motor de achiziții publice, obținând organizarea unor evenimente mari din cadrul proiectelor POCA în diferite domenii de activitate, care s-au desfășurat la Cluj-Napoca.

**Gradul de ocupare al camerelor la Univers T**

În anul 2021, Hotel Univers T a vândut un număr de 6.127 camere, cu un total înnoptări de 8.440. Din totalul ȋnnoptǎrilor, au fost 951 cetățeni străini şi 7.489 cetățeni români.

Majoritatea strǎinilor au fost din ţǎri precum Italia (138 ȋnnoptǎri), Germania (132 ȋnnoptǎri) sau Olanda (94 ȋnnoptǎri), dar am avut şi oaspeţi din India (1), China (1), Antilele Neerlandeze (1) sau Coreea de Sud (4 ȋnnoptǎri).

Gradul de ocupare a camerelor pentru anul 2021 este de 41.60 %, durata medie a sejurului fiind de o noapte. Comparativ, în anul 2020 s-a înregistrat un grad de ocupare a camerelor de 41.56%.

Clienții corporate și agențiile de turism au beneficiat de tarife preferențiale, aplicate pentru fidelizarea acestora cât și pentru a păstra o relație bună de colaborare în această perioadă dificilă.

**Strategii de dezvoltare și comunicare în anul 2021**

*Popularizarea măsurilor de siguranță implementate*

În contextul dat, clienții vor să se simtă în siguranță, iar comunicarea rămâne esențială atât cu agențiile de turism, companiile și instituțiile partenere cât și cu fiecare client în parte. Aceștia trebuie să cunoască în continuare toate serviciile pe care societatea le oferă dar și măsurile de siguranță luate privind respectarea regulilor de igienă în spațiile de cazare și în sălile de conferință, cât și în ceea ce privește siguranța alimentară și a personalului care deservește aceste spații.

***Crearea unui plan de comunicare* intern solid pentru angajați, în special cei aflați în relație directă cu clienții (front office), a reprezentat o preocupare permanentă și în această perioadă.** Aceștia trebuie să fie pregătiți, să aibă acces constant la toate canalele de informații, ca resursă pentru a verifica orice tip de informații publice.

*Prioritizarea prezenței online, marketingul integrat în social media*

Ȋn perioada raportată, în condițiile reducerii cheltuielor companiei și implicit de reducere și a cheltuielor de marketing și publicitate, s-a ȋncercat menţinerea şi dezvoltarea prin prezenţa online pe site-urile de profil şi ȋmbunătăţirea comunicării directe cu clienţii, ȋn special pe reţelele de socializare, partea de Social marketing fiind vitală ȋn această perioadă.

Numǎrul persoanelor care apreciazǎ societatea ȋn social media este ȋn creştere. În special Facebookul, reprezintǎ principala sursǎ de atragere de vizualizǎri ale produselor şi serviciilor complexului.

În perioada următoare, societatea își propune să continuie promovarea on-line și digitalizarea prin următoarele acțiuni:

* actualizarea permanentă a paginii de Internet și introducerea de noi secțiuni; video, tur virtual.
* actualizarea paginilor de Facebook și Instagram, care trebuie să arate clienților toate noutățile noastre, facilitățile hotelului, dar nu în ultimul rând faptul că sănătatea clienților este foarte importantă pentru noi.
* concentrarea asupra posturilor targhetate, a boost-urilor pe Facebook și Instagram precum și distribuiri pe grupurile de profil.
* asigurarea unei mai mari vizibilități a paginii de site, introducerea meniului din restaurant cu imagini și prețuri, a meniurilor pentru evenimente sau ofertelor speciale.
* realizarea de advertoriale și bannere în publicațiile online cu care avem contracte de publicitate.
* anunțarea ofertelor și evenimentele viitoare, evenimente naționale și evenimentele pe care le fac colaboratorii-oaspeții, de exemplu competițiile sportive, concerte, spectacole în aer liber.
* organizarea, ocazional, de  concursuri/ tombole, prin care să fie răsplătită fidelitatea fanilor din social media, în vederea atragerii de clienţi noi sau să îi fidelizeze pe vechii clienţi.
* încercarea de a deveni mai flexibili cu spațiul hotelului/restaurantului prin organizarea de alte tipuri de evenimente (organizarea de miniconcerte în sălile de restaurant, mini expoziție cu pictură, etc).

În ceea ce privește propunerile pentru viitor, noutatea în online devine realitatea virtuală. Este o tehnologie care implică crearea unui mediu digital care simulează realitatea. În multe privințe, tehnologia VR este cea mai eficientă modalitate prin care clienții pot analiza un hotel înainte de a face rezervare, dovedindu-se extrem de utilă în context pandemic. Pe lângă condițiile de cazare excelente, a spațiului de servit masa în deplină siguranță, exteriorul hotelului permite relaxarea în aer liber, într-un mediu natural.

În ceea ce privește segmentul investițiilor, în anul 2021 au continuat lucrările pe etajele inferioare, lucrări etapizate pe tronsoane, astfel încât să nu fie afectată activitatea hotelului în ansamblu. Astfel, în luna iunie a anului 2021 au fost deschise clienților și etajele III și IV, proaspăt renovate, iar în luna decembrie au fost finalizate lucrările pe etajul I.

De asemenea, la sfârșitul anului au fost finalizate lucrările la Obiectivul *Lucrări de renovare - modernizare a tronsonului amfiteatru și spații anexe.*

Toate aceste lucrări fac parte din strategia managementului societății de creștere a competitivității complexului hotelier pe o piață care va cunoaște o serie de schimbări și tendințe în viitorul apropiat, post-pandemie.

1. **Pază și Protecție Cluj S.R.L.**

Situația creată în anul 2020, ca urmare a pandemiei generată de virusul SARS CoV2 a continuat și în anul 2021, influențând situația economică a societății.

Astfel:

* unii beneficiari au redus numărul de agenți de securitate datorită imposibilității de achitare a serviciului;
* unii beneficiari au suspendat contractele de prestări servicii de pază pe diferite perioade din an.

În anul 2021 s-au continuat măsurile pentru recuperarea contravalorii serviciilor de pază prin:

* emiterea de somații către beneficiarii activi pentru plata datoriilor restante;
* acționarea în instanță a beneficiarilor reziliați care nu au dat curs somațiilor emise de noi.

În cursul anului 2021 societatea a finalizat imlementarea controlului intern/managerial.

Prin activitatea de management, în anul 2021, s-a pus accent pe următorii factori:

* experiența în domeniu;
* dedicația angajaților față de societate;
* existența unor contracte cu derulare pe mai mulți ani.

La finele anului 2021, societatea avea un număr de 54 angajați, din care 48 agenți de securitate.

Referitor la datoriile pe care Pază și Protecție Cluj SRL le înregistrează la ANAF, societatea a făcut plăți în continuare către bugetul de stat, scăzând astfel o parte din datorie. În prezent societatea are aprobată o a treia cerere de eșalonare.

Deși gestionarea costurilor a fost atent monitorizată și gestionată pe tot parcursul anului, având în vedere și situația econimico-socială creată de pandemie, societatea nu a reușit să-și optimizeze situația economică astfel încât să încheie anul financiar cu un rezultat pozitiv.

Misiunea de redresare a societății s-a dovedit în continuare a fi una extrem de dificilă pentru conducerea societății.

**Capitolul V**

**Date privind opiniile cu rezerve ale auditorilor externi și preocupările de înlăturare și prevenire a acestora**

1. **Aeroportul Internațional Avram Iancu Cluj R.A.**

Auditarea situaţiilor financiare aferente anului 2021 a fost realizată de societatea Accounting Audit S.R.L., care a întocmit Raportul asupra situațiilor financiare, fără rezerve.

1. **TETAROM S.A.**

Situațiile financiare au fost auditate de către PKF Accountants&business advisers, în opinia căreia situațiile financiare prezintă fidel, sub toate aspectele semnificative poziția financiară a societății TETAROM SA la data de 31.12.2021 și performanța sa financiară și fluxurile sale de trezorerie aferente exercițiului încheiat la data respectivă, în conformitate cu reglementările contabile din România, respectiv Legea nr. 82/1991 și Ordinul Ministrului Finanțelor Publice nr. 1802/2014.

1. **Centrul Agro Transilvania S.A.**

Auditarea situațiilor financiare aferente anului 2021 a fost realizată de către doamna Crețu Elena, membru C.A.F.R., care a întocmit Raportul asupra situațiilor financiare, fără rezerve.

1. **Univers T S.A.**

Situațiilor financiare aferente anului 2021 au fost auditate de doamna Crețu Elena, membru C.A.F.R., care a întocmit Raportul asupra situațiilor financiare, fără rezerve.

1. **Pază și Protecție Cluj S.R.L.**

Auditarea situațiilor financiare aferente anului 2021 a fost realizată de către domnul Fătăcean Gheorghe, membru C.A.F.R., care a emis Raportul asupra situațiilor financiare, fără rezerve.

**Capitolul VI**

Alte elemente stabilite prin decizie sau ordin a autorității publice tutelare

Una din prioritățile Consiliului Județean Cluj este îmbunătățirea performanțelor și guvernanței întreprinderilor publice, aflate în subordinea, sub autoritatea sau coordonarea sa, cu accent pe profitabilitate sustenabilă și responsabilitate.

Consiliul Judeţean Cluj acordă sprijinul şi îndrumările necesare întreprinderilor publice în vederea atingerii obiectivelor, în calitatea sa de autoritate publică tutelară.

Întreprinderile publice au menirea să își desfășoare activitatea în mod eficient și profitabil pe termen lung astfel încât serviciile, utilitățile și beneficiile publice oferite de către acestea comunităților în mijlocul cărora activează să fie menținute la un nivel optim.

În contextul actual, pentru îmbunătățirea performanțelor și transparenței în desfășurarea activității întreprinderilor publice, se recomandă următoarele:

* întărirea disciplinei financiare a întreprinderilor publice prin implementarea recomandărilor formulate de către organele de control abilitate;
* publicarea în termen a informațiilor și documentelor pe pagina de internet proprie a întreprinderii publice, conform prevederilor art. 51, alin. 1, din Ordonanța de Urgență a Guvernului nr. 109/2011 privind guvernanța întreprinderilor publice cu completările și modificările ulterioare;
* monitorizarea performanțelor administratorilor prin îndeplinirea indicatorilor cheie de performanță cuprinși ca anexă în contractele de mandat;
* asigurarea că evaluarea administratorilor întreprinderilor publice vizează execuția contractului de mandat, îndeplinirea obiectivelor cuprinse în planul de administrare şi a indicatorilor de performanţă financiari şi nefinanciari cuprinşi în contractul de mandat;
* finalizarea procedurilor de insolvență și faliment pentru întreprinderile publice inactive, conform legislației în vigoare;
* continuarea activităților de recrutare a administratorilor sau directorilor conform prevederilor Ordonanței de Urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016.

PREȘEDINTE,

Alin Tișe

Director DGBFRU: Cristina Șchiop

Șef BIPGC: Andreea Jucan

Elaborat: consilier Loredana Bădescu